ஜொகூர் பாரு கிழக்கு இணைப்பு நெடுஞ்சாலை

ஜொகூர் பாரு கிழக்கு இணைப்பு நெடுஞ்சாலை என்பது 8.1 கிலோமீட்டர் (5.0-மைல்) நீளம் கொண்ட அதிவேக நெடுஞ்சாலை என அறியப்படுகிறது. 

இந்தச் சாலை, மலேசிய வடக்கு-தெற்கு விரைவுச்சாலை, தெற்கு வழித்தடத்தின் இறுதிக் கட்டத்தில் பாண்டான் நகர மையத்தில் உள்ள மலேசியா-சிங்கப்பூர் தரைப்பாலத்துடன் இணைகிறது.

பொது

சிங்கப்பூருக்குள் எல்லை தாண்டிச் செல்லும் வாகனப் போக்குவரத்துகள், ஜொகூர் பாரு நகர மையத்தை எளிதாகக் கடந்து செல்லவும்; தெப்ராவ் நெடுஞ்சாலையில் (Johor Bahru–Kota Tinggi Highway) நெரிசலைக் குறைக்கவும் இந்த அதிவேக நெடுஞ்சாலை கட்டப்பட்டது.

இந்த அதிவேக நெடுஞ்சாலையின் கட்டுமானச் செலவு ரிங்கிட் RM 1 பில்லியன் ஆகும்.12 projects in IDR this year 

ஒன்பதாவது மலேசியா திட்டம்

இந்தச் சாலையின் கிலோமீட்டர் 0; மலேசியா-சிங்கப்பூர் எல்லையில் சுல்தான் இசுகந்தர் கட்டிடத்திற்கு முன்;  ஜொகூர் பாரு சுங்கம், குடியேற்றம் மற்றும் தனிமைப் படுத்துதல் (Customs, Immigration and Quarantine (CIQ) Complex) வளாகத்திற்கு அடுத்ததாக அமைந்துள்ளது.

2004-ஆம் ஆண்டில், ஒன்பதாவது மலேசியா திட்டத்தின் (Ninth Malaysia Plan) (2006-2010) கீழ், ஜொகூர் பாரு கிழக்குப் பரவல் இணைப்பின் (Johor Bahru Eastern Dispersal Link) கட்டுமானம் முன்மொழியப்பட்டது. 

ஜொகூர் பாரு கிழக்கு இணைப்பு நெடுஞ்சாலையின் கட்டுமானம் 1 அக்டோபர் 2007-இல் தொடங்கி; 20 மார்ச் 2012-இல் நிறைவடைந்தது. 1 ஏப்ரல் 2012 அன்று, நெடுஞ்சாலை பொதுமக்களுக்கு திறக்கப்பட்டது.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க
 ஜொகூர் பாரு
 பாசிர் பெலாங்கி
 மலேசியா-சிங்கப்பூர் தரைப்பாலம்
 பாசிர் கூடாங்-பெர்மாஸ் ஜெயா நெடுஞ்சாலை
 மலேசிய தெற்கு வழித்தடம்

மேற்கோள்கள்

வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்